جاواد خانا تسلیم اولماغی بیر نئچه دفعه تکلیف ائدن سیسیانوو هر دفعه ردّ جاوابی آلدی. ۱۸۰۳-جو ایل نویابرین ۲۰-ده گئنئرال سیسیانوو تیفلیسس ایستیقامتیندن گنجه‌یه ساری حرکته باشلادی، قوشون دئکابر آییندا گنجه قالاسینا گلیب چاتدی. قالانین آلماغی چتین اولدوغونو باشا دوشن سیسیانوو، موعین حاضیرلیقدان سونرا، ۳ یانوار ۱۸۰۴-جو ایلده سحر ساعات ۵-ده هوجوم امری وئردی آغیر دؤیوشدن سونرا روسلار قالانی آلدیلار. بو دؤیوشده جاواد خان و ایکی اوغلو قهرمانجاسینا هلاک اولدو. گنجه موحاریبه سینده یارالیلاردان ساوایی، ایکی میندن چوخ آدام هلاک اولموشدو، اون سککیز مینه‌دک آدام ایسه اسیر توتولموشدو. بو ایشغالدان سونرا گنجه خانلیغی لغو اولوندو و آدی آلئکساندرین آروادی یئلیزاوئتانین شهرینه دییشه‌رک یئلیزاوئتپول قویولدو. خانلیغین یئرینده یئلیزاوئتپول دایره‌سی یارادیلدی.